stanford-oval/wikipedia huggingface dataset:
נסיוב

| --- | --- |
 שיוך:  דם 
 תיאור ב:  המילון האנציקלופדי של גרנאט 
 מזהים
 FMA:  63083 
 קוד MeSH:  A12.207.152.846 
 מזהה MeSH:  D044967 
 מערכת השפה הרפואית המאוחדת:  C0229671 
 
דם שעבר הפרדת סרום מתאי הדם, התאים (רובם תאי דם אדומים) יוצרים קריש ושוקעים בעוד הסרום צץ בשכבה העליונה. הסרום מופרד מן הקריש על ידי גמיש
הכנת נסיובים
נַסְיוּב או סרום (Serum) הוא מרכיב של הדם, המופרד ממשקע המרכיבים התאיים (תאי דם אדומים, תאי דם לבנים וטסיות) באמצעות סרכוז, ללא פיברינוגן וחומרים אחרים שמשתתפים בתהליך קרישת דם. זהו נוזל צלול צהבהב, שההבדל בינו לבין הפלזמה הוא שאין בו נוכחות גורמי הקרישה. הנסיוב כולל את כל החלבונים שאינם משמשים לקרישה, בהם נוגדנים, אנטיגנים והורמונים, אלקטרוליטים, וגם חומרים ממקור חיצוני, כמו למשל תרופות ומיקרואורגניזמים. הצבע הצהבהב של הנסיוב מוענק לו על ידי הבילירובין. מחקר הנסיוב נקרא סרולוגיה ויש לו תחומי השקה עם הפרוטאומיקה.
הנסיוב משמש למבחנים אבחנתיים רבים, וכן בסיווג הדם. הוא נבדק בבדיקות מעבדה (אנליזה של הדם) לצורך גילוי זיהומים, הערכת יעילות חיסונים (רמת נוגדנים) ובאנליזה כימית של הדם. מנסיובים מייצרים מוצרי נסיוב למניעה וטיפול (סרותרפיה) במחלות זיהומיות, כמו טטנוס, דיפתריה ושפעת ובטיפול נגד הרעלות זיהומיות, כמו בוטוליזם, או נסיוב נגד ארס נחשים. למטרות טיפול ומניעה אלה השימוש בנסיובים עדיף על הפלזמה, מפני שהוספת חומרים אחרים אינה גורמת לקרישה.
הדם הקרוש כולל את הנסיוב ללא פיברינוגן, אך כמה גורמי קרישה עדיין נשארים בו.
אצל האדם אוסמולריות הנסיוב היא 281–297 mOsmol/L. הרכב הנסיוב באדם הוא:
מים – 91%
חלבונים – 7%, מתוכם:
אלבומין – 63%
גלובולינים שונים:
גלובולין α1 (מוביל שומנים) – 3%
גלובולין α2 (מוביל ברזל ונחושת) – 7%
גלובולין β – (מוביל ברזל ושומנים) – 9%
גלובולין γ – (על פי רוב, נוגדנים) – 17%
אלקטרוליטים, חומרי מזון, מטבוליטים (למשל שתנן), הורמונים וכו' – 2%.
ראו גם

אלבר קלמט
נסיוב נגד ארס
קרום נסיובי
אנטיסרום
נטליה בלוכבוסטיקובה

| --- | --- |
אין תמונה חופשית
 לידה:  28 ביולי 1951 (בת 73) מוסקבה, רוסיה הסובייטית, ברית המועצות
 מדינה:  ברית המועצות, רוסיה 
 תקופת הפעילות:  1969–2009 (כ־40 שנה)
 מקום לימודים:  המכון לקולנוע על שם גרסימוב (1971) 
 בן או בת זוג:  ולדימיר נאומוב 
 פרסים והוקרה:  שני פרסי ברית המועצות, אמנית העם של רוסיה הסובייטית
 פרופיל ב-IMDb
 
נטליה בלוכבוסטיקובה (ברוסית: Наталия Белохвостикова; נולדה ב-28 ביולי 1951) היא שחקנית קולנוע סובייטית ורוסייה.
קורות חייה > משפחה

ב-1974 בלוכבוסטיקובה התחתנה עם הבמאי ולדימיר נאומוב (שהיה הגרוש של השחקנית אלזה לז'דיי). כעבור שנה וחצי נולדה בתם - נטליה נאומובה (כיום שחקנית ובמאית קולנוע).
בשנת 2007 בלוכבוסטיקובה ובעלה אימצו ילד בן שלוש מבית-יתומים. היא העניקה לו את שם המשפחה שלה, ושמו המלא הוא קיריל בלוכבוסטיקוב.
קורות חייה > פרסים ותארים

פרס ברית המועצות (1971, על התפקיד הנשי הראשי בסרט "ליד האגם")
האמנית הנכבדה של רוסיה הסובייטית (1977)
אמן העם של רוסיה הסובייטית (1984)
פרס ברית המועצות (1985, על התפקיד הנשי הראשי בסרט "החוף")
אות הכבוד (רוסיה) (2003)
אות "על הצטיינות בשירות המולדת" מדרגה רביעית (2006)
נסיגה והשהייה

נסיגה והשהייה היא צורת קרב צבאית שתכליתה הוא תמרון כוח צבאי לעמדה עורפית בצורה מסודרת ומאובטחת, תוך שימור מגע עם האויב ועיכוב, אך לא בלימת התקדמותו.
מרכיב הנסיגה מתמקד בשימור הכוח, ואילו מרכיב ההשהייה מתמקד בעיכוב התקדמות האויב. פעמים רבות שני המרכיבים משולבים זה בזה, ולמעשה, המשימות הצבאיות המשמשות להשגת שתי המטרות מונחות על ידי אותם כללים ועקרונות, ועל כן צורת הקרב מאחדת את הנסיגה עם ההשהייה. במהלך הנסיגה מוותר הכוח הנסוג על שטח או עמדה בה החזיק קודם לכן, על מנת לשמר את הכוח עצמו, על מנת להרוויח זמן, או על מנת לתעל את האויב. תיעול האויב יתבצע בעדיפות לשטחים נחותים בשליטה ואש בהם לכוח הנסוג יהיה יתרון על פני כוח האויב בשליטה ואש (לעיתים מכונה "שיפור עמדות לאחור"). הדבר מתבצע על ידי ביצוע מארבים של כוחות חי"ר, תצפיות, נ.ט או שריון ושילוב של אמצעי אש קרב/מסוק קרב/נשק מדויק/ארטילרית (נקרא גם מארב ארטילרי). דוגמאות לשטחים נחותים הם מעברי מכשול צרים, שטחים נחותים טופוגרפית, שטחים גלויים מתוחמים טופוגרפית (הנקראים שטחי השמדה).
נסיגות ידועות בהיסטוריה

נסיגת כוח שכירי החרב היוונים לאחר קרב קונקסה חזרה ליוון
נסיגת הכוחות הבריטים מחופי דנקרק בתקופת מלחמת העולם השנייה
נסיגת  הצבא הצארי הרוסי מזרחה לעבר מוסקבה בתקופת מלחמת נפוליאון
נסיגת הצבא האדום הרוסי בתקופת מלחמת העולם השנייה מזרחה לעבר מוסקבה
סלאח ג'אהין

| --- | --- |

 לידה:  25 בדצמבר 1930 שוברה, מצרים 
 פטירה:  21 באפריל 1986 (בגיל 55) קהיר, מצרים 
 שם לידה:  محمد صلاح الدين بهجت أحمد حلمي 
 מדינה:  מצרים 
 בן או בת זוג:  מונה קטן 
 
סלאח ג'אהין (בערבית: صلاح جاهين; 25 בדצמבר 1930, קהיר – 21 באפריל 1986, קהיר) היה משורר ומחזאי מצרי.
ביוגרפיה

סלאח ג'אהין נולד בקהיר למשפחה במעמד הביניים. לאחר סיום לימודי משפטים באוניברסיטת קהיר הוא התחיל לעבוד בעיתון וצייר קומיקס. תוך זמן קצר הוא עבר לאל-אהראם.
הוא מילא תפקיד חשוב בפיתוח שירה מצרית במשלב דיבורי. לפני כן שירה במשלב זה נחשבה לפולקלור המיועד למעמד הלא-משכיל בלבד.
סלאח ג'אהין כתב מספר מחזות לתיאטרון בובות. המחזה "אללילה אלכבירה" זכה לפופולריות רבה ומוצג עד היום.
הוא היה ידוע כלאומן ותומך בגמאל עבד אל נאצר. הוא נחשב למשורר החצי-רשמי של מהפכת הקצינים החופשיים. באותה עת גם כתב מילים להמנון מצרים. בשנת 1965 הוענק לו עיטור מצרי של מדע ואמנויות מדרגה ראשונה.
לאחר מלחמת ששת הימים ופטירת גמאל עבד אל נאצר בשנת 1970 הוא הרגיש מבודד.
בשנת 1971 השלים שירה אפית על ההיסטוריה של מצרים מהתקופה העתיקה ועד ימינו.
סם טוטמן

| --- | --- |

 לידה:  26 באפריל 1980  (בן 44) לונדון, הממלכה המאוחדת 
 מוקד פעילות:  לונדון
 תקופת הפעילות:  מ-1992 
 עיסוק:  גיטריסט, קולות רקע
 סוגה:  פאואר מטאל
 שפה מועדפת:  אנגלית 
 כלי נגינה:  גיטרה 
 חברת תקליטים:  Roadrunner
 www.dragonforce.com
 
סם טוטמן (נולד ב-26 באפריל 1980) הוא גיטריסט להקת הפאואר מטאל הבריטית דראגונפורס. הוא הקים את דראגונפורס ביחד עם הרמן לי ב-1999 תחת השם דראגונהארט, אך שינו את שם הלהקה לדראגונפורס כשגילו שיש כבר להקה בשם הזה.
ניוגטי פאייאודבר

| --- | --- |

 מידע על הבנייה
 חנוכת התחנה:  28 באוקטובר 1877 
 מיקום
 מיקום:  Teréz körút 55. 
 מדינה:  הונגריה הונגריה
 קואורדינטות:  47°30′39″N 19°03′27″E﻿ / ﻿47.510833333333°N 19.0575°E﻿ / 47.510833333333; 19.0575
 תחנות סמוכות:  Rákosrendező railway station, בפסקה זו רשומה אחת נוספת שטרם תורגמה 
 מידע על התחנה
 שם המערכת:  rail transport in Hungary 
 רציפים:  17 
 קווים העוברים בתחנה:  Budapest–Esztergom railway, Budapest–Cegléd–Szolnok railway, Budapest–Vácrátót–Vác railway, Budapest–Szob railway, Budapest–Lajosmizse–Kecskemét   railway 
 קוד התחנה:  PV 
  (למפת בודפשט מוגדלת) ניוגטי פאייאודבר(למפת בודפשט רגילה) ניוגטי פאייאודבר
 
התחנה בתמונה מראשית המאה ה-20
ניוגטי פאייאודבר (בהונגרית: Nyugati pályaudvar, מילולית: תחנת הרכבת המערבית) היא תחנת רכבת מרכזית בבודפשט, לצד תחנת הרכבת המזרחית (קלטי; Keleti pályaudvar) ותחנת הרכבת הדרומית (דלי; Déli pályaudvar).
פעילות

התחנה נמצאת בצפון פשט, על השדרה הגדולה", בכיכר הנושאת את שמה. התחנה, שהוקמה ב-1875 על ידי חברת אייפל הצרפתית (מקימת מגדל אייפל), ניצבת על מקומה של תחנת הרכבת הראשונה בבירה ההונגרית. התחנה ההיסטורית הוקמה ב-1846 ושירתה את קו הרכבת בודפשט-ואץ. היא נהרסה לצורך הרחבת השדרה והקמת התחנה הנוכחית. התחנה נחנכה ב-28 באוקטובר 1877, שמה "המערבית" נגזר משמה של חברת הרכבות האוסטרו הונגרית ולא ממיקומה הגאוגרפי.
התחנה בנויה באופן סימטרי משני מבני אבן שביניהם מתנשא מבנה ברזל וזכוכית בצורת גג משולש. הכניסה מן הרחוב נעשית מבעד לאכסדרת עמודים מפורזלים. מעל למרכז הכניסה הראשית מוצב שעון גדול.
התחנה משרתת רכבות פנים, בקווי "עיקול הדנובה" (סנטאנדרה-וישגראד-אסטרגום) ופנים המדינה (ואץ; סולנוק-סגד; קצ'קמט). כן משרתת התחנה את קו הרכבת ממרכז הבירה אל נמל התעופה פרנץ ליסט (לשעבר פריהייד').
כיכר התחנה (המכונה כיכר ניוגטי) וסביבתה הפכו למרכז תחבורתי, עם תחנה סופית/מרכזית למספר קווי אוטובוס ותחנה בקו M3 של הרכבת התחתית של בודפשט. ב-1999 הוקם לצד התחנה קניון West End הענק (186,000 מ"ר שטחו הכולל).
גלריה

מבט על אכסדרת העמודים המפורזלים
רכבת בתחנה
פנים אולם הנוסעים
סימקה שאמבור

סימקה שאמבור
סימקה שאמבור
סימקה שאמבור, מבט לתא הנהג ולוח מחוונים
סימקה שאמבור (Simca Chambord) היא מכונית סלון, סדאן 4 דלתות, בעלת מנוע 8 צלינדרים, שייצרה חברת סימקה הצרפתית בין השנים 1957–1961. ברזיל ייצרה והרכיבה ברישיון סימקה את ה"סימקה שאמבור ברזיל" משנת 1959–1966. בברזיל יוצרו עד שנת 1966 50,833 יחידות.
מפרט טכני ומידות

שישה מקומות ישיבה (3 מקדימה, 3 מאחור)
מנוע V8, שמונה צילינדרים 2,351 סמ"ק, המפיק 84 כ"ס
יחס דחיסה: 7.5:1
מאייד: בודד מסוג "Zenith−Str"
תמסורת 3 הילוכים - על מנוף מוט ההגה
בשנת 1961 שודרג המנוע ל-90 כ"ס
מהירות שיא - 160 קמ"ש
תאוצה 0-100 קמ"ש - 14.3 שניות
משקל - 1,245 ק"ג
אורך הרכב - 4,750 מ"מ
רוחב 1,770 מ"מ
גובה - 1,450 מ"מ
בסיס גלגלים - 2,690 מ"מ
בלמי תוף הידראולים על כל 4 הגלגלים
מתלי מקפרסון
לקריאה נוספת

סימקה שאמבור 1961  (1:19 דקות), יו-טיוב
סימקה שאמבור 1957  (2:57 דקות), יו-טיוב
הערות שוליים

↑  "סימקה שאמבור" - מפרט auta5p.eu/lang/en/katalog/auto.php?idf=Simca-Chambord-13601
משמר המולדת הדני

| --- | --- |

 פרטים
 מדינה:  דנמרק דנמרק
 אירועים ותאריכים
 תקופת הפעילות:  1949–הווה (כ־75 שנים) 
 נתוני היחידה
 כוח אדם:  15,600 חיילים פעילים 30,000 חיילי מילואים 550 עובדים (נכון ל-2016)
 פיקוד
 יחידות בת:   משמר המולדת של הצבא הדני  משמר המולדת של חיל הים הדני  משמר המולדת של חיל האוויר הדני
 דרגת המפקד:  מייג'ור גנרל
 מפקד נוכחי:  ג'נס גארלי
 
| --- | --- |

 
 זרועות
  הצבא המלכותי הדני
  הצי המלכותי הדני
  חיל האוויר המלכותי הדני
  משמר המולדת הדני
 עיטורים ומבנה פיקודי
 עיטורי כוחות ההגנה של דנמרק
 דרגות כוחות ההגנה של דנמרק
 היסטוריה צבאית
 היסטוריה צבאית של דנמרק
 היסטוריה של דנמרק
חברי משמר המולדת בתרגיל משותף עם חיילי המשמר הלאומי של ארצות הברית בדרום דקוטה
תזמורת משמר המולדת במצעד בקופנהגן
סירת סיור של משמר המולדת
משמר המולדת הדני (בדנית: Hjemmeværnet – HJV) הוא הזרוע הרביעית של כוחות ההגנה של דנמרק. באופן רשמי תפקידו לעסוק רק בהגנה על שטחה של דנמרק, אך מאז 2008 הוא גם מסייע לפעולותיו של הצבא המלכותי הדני באפגניסטן ובקוסובו. השירות במשמר המולדת הוא התנדבותי וללא תשלום, אף-על-פי שהמשרתים במשמר מקבלים החזר על ימי היעדרותם ממקום העבודה, על הוצאות נסיעה ועל הוצאות בסיסיות אחרות. צוותי הסדנאות והמחסנים והקצינים הבכירים כן מקבלים תשלום. גיסות הנשים הבלתי חמושות (Lottekorpset) התמזגו ב-1989 עם משמר המולדת שכוח האדם שלו עד אז היה גברי בלבד ובכך נוצר הכוח שכיום משרתים בו שני המינים.
בראש שרשרת הפיקוד של משמר המולדת נמצא פיקוד משמר המולדת (Hjemmeværnskommandoen), שלא כמו פיקוד הצבא המלכותי הדני, פיקוד הצי המלכותי הדני ופיקוד חיל האוויר המלכותי הדני, הוא כפוף ישירות למשרד ההגנה. רק בעתות חרום ובזמן מלחמה לוקח פיקוד כוחות ההגנה של דנמרק את הפיקוד על משמר המולדת.
מאז מאי 2010 עומד בראש משמר המולדת מיג'ור גנרל פין וינקלר (Finn Winkler) ובדרך כלל שותף לפיקוד על המשמר גם חבר הפרלמנט הדני כסמכות אזרחית.
מבנה ארגוני

נכון לשנת 2013 עומדת מצבת כוח האדם של משמר המולדת על כ-48,000 מתנדבים ועל 800 אנשי סגל בשכר. המשמר מחולק לחמש זרועות:
מבנה ארגוני > משמר המולדת של הצבא

משמר המולדת של הצבא (Hærhjemmeværnet) הוא הגדול ביותר מבחינת כוח האדם שלו מבין שאר החלקים של משמר המולדת ועובד בשיתוף פעולה צמוד עם הצבא המלכותי הדני.
דנמרק מחולקת לשלושה אזורי הגנה שבראש כל אחד מהם עומד קצין מקצועי במשרה מלאה בדרגת קולונל.
אלה מחולקים ל-15 אזורי משנה שבראש כל אחד מהם עומד קצין מקצועי במשרה מלאה בדרגת מייג'ור.
בכל עירייה קיימת פלוגה של משמר המולדת של הצבא שבראשה עומד קצין בדרגת קפטן שמבצע את תפקידו בהתנדבות.
מבנה ארגוני > משמר המולדת של הצי

משמר המולדת של הצי (Marinehjemmeværnet) עוסק באבטחת מתקנים ימיים, סיורים במים הטריטוריאליים של דנמרק ומסייע בפעולות חיפוש והצלה.
דנמרק מחולקת לאזורים המזרחי והמערבי של משמר המולדת של הצי שבראש כל אחד מהם עומד קצין מקצועי במשרה מלאה בדרגת קומנדר בכיר. בנוסף קיימת פלגה של המשמר בבסיס הצי בבורנהולם (Bornholm).
ב-39 עיריות ששוכנות על חוף הים קיימת שייטת של משמר המולדת של הצי (100–150 רובאים או ספינה קטנה) בפיקוד קצין בדרגת לוטננט שמבצע את תפקידו בהתנדבות.
מבנה ארגוני > משמר המולדת של חיל האוויר

משמר המולדת של חיל האוויר (Flyverhjemmeværnet) עוסק באבטחת שדות תעופה, סיורים אוויריים ימיים לשמירה על איכות הסביבה (דליפות נפט) ודיווח על פעילות אווירית עוינת.
מבחינת משמר המולדת של חיל האוויר דנמרק כולה היא אזור אחד שבראשו עומד קצין מקצועי במשרה מלאה בדרגת מפקד טייסת בנוסף לפלגה בבורנהולם.
בעיריות שיש בתחומן או בסביבתן שדות תעופה קיימת טייסת של משמר המולדת של חיל האוויר (100–150 רובאים) בפיקוד קצין בדרגת לוטננט טיסה שממלא את תפקידו בהתנדבות.
לתקופת ניסיון, חוכר משמר המולדת של חיל האוויר שמונה מטוסים אזרחיים שמוטסים על ידי חברי המשמר שמחזיקים ברישיון טיס.
משמר המולדת של חיל האוויר מפעיל מאבטחים שזוכים לאותה הכשרה, מבצעים את אותם התפקידים שמבצעים המאבטחים של חיל האוויר המלכותי הדני בבסיסיו ויש להם את אותם הסמכויות שיש למאבטחים המקצועיים של חיל האוויר ולמשטרה הצבאית. המאבטחים האלה מקבלים אקדחים כנשק אישי (שבדרך כלל ניתנים לשוטרים צבאיים או לטייסים בלבד), וכן תרסיס פלפל, שנחשב בדנמרק לנשק לכל דבר ונמסר רק לשימושה של משטרת דנמרק.
מבנה ארגוני > משמר המולדת של המשטרה

משמר המולדת של המשטרה (Politihjemmeværnet) כולל 47 פלוגות, בפיקודם של קציני משטרה מקצועיים. למתנדבים מוענקות סמכויות מסוימות. הם ממלאים תפקידי הכוונת תנועה באירועים המוניים, משתתפים במבצעי חיפוש אחר קורבנות פשע, ומבצעים משימות אבטחת מתקנים ציבוריים. בעתות שלום הם לא משתתפים באירועים בהם קיים סיכון לעימות מול אזרחים (הפגנות או מעצרים). פלוגות משמר המולדת של המשטרה הם חלק ממשמר המולדת של הצבא.
מבנה ארגוני > משמר המולדת של התשתיות

תפקידו של משמר המולדת של התשתיות (Virksomhedshjemmeværnet) להבטיח את פעולתם הסדירה של מפעלים ורשויות אזרחיות בעתות חרום. כוח האדם של משמר זה כולל את:
עובדי תחנות כוח, מפעלי מים וטיהור שפכים.
עובדי חברות הרכבת (קיים מאז 1913).
עובדי חברות התקשורת (קיים מאז 1914).
עובדי מפעלים שונים שבסמכותם למנוע בכוח מעשי חבלה ונזקים.
עד שנת 2008 הייתה נציגות דומה בשירות הדואר הדני, אך הוא נסגר עקב ההכנות למיזוג שירות הדואר הדני עם שירות הדואר השוודי. לחברים במשמר זה הוצע לעבור למשמר הרכבת.
היסטוריה > הקמה

משמר המולדת הוקם חמישה שבועות לאחר סיום מלחמת העולם השנייה בהשפעת פעולתה של המחתרת הדנית שפעלה בתקופת המלחמה. תמיד נרמז, אם כי מעולם לא נאמר במפורש, כי המטרה העיקרית של משמר המולדת הוא לבצע פעולות הגנה ולוחמת גרילה במקרה של פלישה סובייטית.
במעמד הקמת המשמר ב-11 ביוני 1945 באספה שהתקיימה בעיר אודנסה, דרשו 250 המשתתפים, שנמנו על יוצאי המחתרת הדנית ועל נציגי הממשלה, את הקמתו של המשמר. תנועות המחתרת לא היו מעוניינות בהקמתו של צבא עממי שינוהל על ידי הממשלה ואילו הממשלה לא הייתה מעוניינת בהקמתו של גוף צבאי עצמאי שינוהל אך ורק על ידי מפקדים צבאיים ללא ייצוג פרלמנטרי. על בסיס שתי הדעות הללו, הוחלט על פתרון פשוט לבעיה. בראש משמר המולדת יעמדו שני מפקדים, קצין מקצועי ונציג שיבחר על ידי הפרלמנט.
באופן טבעי הארגון ממומן על ידי הפרלמנט, אך מנוהל ישירות על ידי שר ההגנה, כך שלשני הצדדים יש נקודת מבט על פעולותיו של משמר המולדת.
מכמה סיבות פשוטות לחברי משמר המולדת יש נאמנות לעם ולא לממשלה. הסיבה לכך נובעת מהאפשרות שאם מצב כמו מלחמת העולם השנייה יחזור על עצמו, משמר המולדת יהיה מקור ביטחון שיגיע מהעם, עבור העם והארגון יעשה כמיטב יכולתו להגן על האזרח הבודד מפני פשעים נגד האנושות. בין אלה עלולות להיות רדיפות בשל דעות פוליטיות או אמונה דתית, דיכוי ורצח עם. מעל הכול תפקידו של המשמר הוא להבטיח את קיומה של הדמוקרטיה או שלטון העם. הציבור רחש כבוד רב למשמר המולדת בשל היות רבים מחבריו יוצאי המחתרת הדנית, אנשים שנלחמו עבור האדם הבודד, משפחתו, חבריו ואהוביו.
עם הקמתו של משמר המולדת נשבעו חבריו המייסדים להגן על העם הדני מפני כל אויביו, הן מחוץ והן מבית, והכוונה הייתה לממשלה הדנית של תקופת המלחמה שסייעה למפלגה הנאצית של גרמניה על ידי הסגרת אזרחים דנים לידי הגסטפו.
משמר המולדת הוא זרוע צבאית המסייעת להגנת דנמרק מפני תקיפה חיצונית וכן הוא מציג תזכורת קבועה לפוליטיקאים המונעים על ידי כוחם והשפעתם הפוליטיים כי אין הם יכולים לעשות ככל העולה על רוחם.
היסטוריה > לאחר המלחמה הקרה

עם נפילתה של ברית המועצות, משמר המולדת, עם ההוצאות הכרוכות באחזקתו, נראה לרבים בציבור הדני כמקור להוצאה מיותרת וכארגון מיושן, שהיה מתאים לאווירת הכוננות מפני פלישה ששררה בתת-המודע של האנשים במשך ארבעה עשורים. לעומת זאת, תשומת לב מועטה ניתנה לתפקידו של משמר המולדת כארגון שתפקידו להיות גורם מאזן בין רצון העם לבין כוחה של הממשלה.
בתגובה לדעת הקהל על קיומו של משמר המולדת, הפקידה הממשלה בשנת 2004 תפקידים נוספים בידיו של הארגון. עליו להתאמן לקראת הגנת שטחה של דנמרק בעתות מלחמה, אך גם להיות מסוגל לקחת על עצמו משימות סיוע לאזרחים במקרי אסון מכל סוג שהוא, ובכך איזנה הממשלה מחדש את ההוצאות שרבים חשבו כבלתי נחוצות. כל זה עמד בניגוד לערכיו הבסיסיים של משמר המולדת.
היסטוריה > שינויים בתפקידי המשמר

בשנים האחרונות, שינויים במערכת הפוליטית הדנית, שחייבת חלק מהמבנה הבסיסי שלה לעקרון הפרדת הרשויות, הביאו לזמנים חדשים במשמר המולדת. בדף הבית שלו בשפה האנגלית, הארגון מצהיר כי: "משימת העל של משמר המולדת היא לתגבר ולתמוך בצבא, בצי ובחיל האוויר במילוי משימותיהם".
כשמשמר המולדת מהווה חלק מחוק ההגנה הממשלתי, יחד עם הפרסומות שמפרסם הארגון, ששמות דגש על סיוע במצבי חירום, ומביעות התנגדות להיותו גורם חמוש המשמש משקל נגד לכל ממשלה דנית, בהווה או בעתיד, עלול להתעורר ויכוח אם הארגון הוא גוף מתנדבים החייב את נאמנותו לממשלה יותר מאשר לאזרחים.
לאחרונה, משמר המולדת ביצע שינויים מסוימים שמשמעותם נטישה של כמה מעקרונותיו הפופולריים מהעבר. משמר המולדת הוא עדיין כוח מתנדבים, וימשיך להיות כזה, אך ההתפתחויות אילצו אותו להתפצל לשני חלקים עיקריים, פעילים קבועים ומשרתי מילואים. כדי שחבר המשמר יוכל לקבל מעמד של פעיל קבוע, עליו לשרת לפחות 24 שעות במשך שנה קלנדרית. בנוסף, עליו לעמוד בקריטריונים מסוימים כדי לשאת נשק. כוחות המילואים של משמר המולדת הם עדיין חלק ממנו, אך לא מונפק להם נשק או ציוד.
בנוסף, הוקם גורם במשמר המולדת שנקרא "כוח הכוננות של משמר המולדת". כדי להיות זכאי להתקבל לכוח זה, על המתנדב לשמור על רמה גבוהה של מיומנות בתחום התמחותו ולהיות זמין לקריאה לשירות בהתראה קצרה של שעות ספורות. התמחויות ויחידות כאלה הם: יחידת הסיוע והסיור המיוחדת, יחידות הגששים, חובשים, ויחידות חיל רגלים ממוכן.
כתוצאה ישירה מהמחסור בכוח אדם למחויבויותיה הבינלאומיות של דנמרק מאז שנת 2001, מספר גדל והולך של חברים מיומנים של משמר המולדת נשלחים למשימות מעבר לים באופן דומה לצבא, לצי ולחיל האוויר, בעיקר כצוותי אבטחה בחסות "גייסות הצידים" (Jægerkorpset), יחידה מיוחדת של הצבא המלכותי הדני. קיימות גם תוכניות לשלוח חובשים של משמר המולדת למשימות כאלה.
היסטוריה > משמר המולדת והחברה האזרחית

משמר המולדת מסייע לעיתים לרשויות ממשלתיות אחרות, במיוחד למשטרה. פלוגות משמר המולדת של המשטרה הם אלה שמסייעות לה בהכוונת תנועה, אך גם מסייעות בחיפוש אחר נעדרים ובשמירה על זירות פשע וכיוצא בזה.
במהלך ועידת קופנהגן בשנת 2009, 1200 חברי משמר המולדת סייעו למשטרת קופנהגן. רובם בתפקידי שמירה וסיור, אך גם במעגלי אבטחה היקפית מסביב לאח"מים.
חברי פלוגות משמר המולדת של המשטרה מאומנים גם להגיש סיוע למשטרה בתחומים שגם כרוכים בשימוש בכוח כנגד אזרחים ומבצעים את מגוון תפקידיה של המשטרה. ביצועם של תפקידים אלה נתון למשא ומתן שמתנהל בין שר ההגנה ושר המשפטים.
ראו גם

כוחות ההגנה של דנמרק
המחתרת הדנית
סיימון שפרד

| --- | --- |
אין תמונה חופשית
 לידה:  20 באוגוסט 1956 (בן 68) בריסטול, הממלכה המאוחדת 
 שם לידה:  סיימון סטיבן שפרד
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1972 
 מקום לימודים:  מכללת קליפטון  האוניברסיטה המטרופוליטנית של מנצ'סטר 
 בת זוג:  אלכסנדרה ביירן
 מספר צאצאים:  4 
 פרופיל ב-IMDb
 
סיימון סטיבן שפרד (באנגלית: Simon Stephen Shepherd; נולד ב-20 באוגוסט 1956) הוא שחקן אנגלי. הוא מוכר לצופים מהופעותיו הרבות בטלוויזיה בהן בתפקיד ד"ר ויל פרסטון בחמש עונות של הסדרה "Peak Practice" של ITV, ובתפקיד ד"ר ג'ונתן ברלינג בסדרה "חדר מיון".
ביוגרפיה

שפרד נולד בבריסטול, ולמד בבית הספר קליפטון קולג'. בהמשך למד באוניברסיטת מנצ'סטר מטרופוליטן ובבית הספר של תיאטרון בריסטול אולד ויק. הוא היה חבר בתיאטרון הלאומי לנוער.
בנוסף לטלוויזיה הופיע שפרד בתפקידים רבים בתיאטרון ובקולנוע. בין השאר שיחק בתפקיד לורד אשברוק בהפקה משנת 2011 של בריסטול אולד ויק למחזה "קוראם בוי" מאת הלן אדמונדסון.
סיימון שפרד הוזכר בקביעות בסדרה הקומית "Gimme Gimme Gimme" של ה-BBC בדמות מושא אהבתו של טום, והופיע בתפקיד עצמו בפרק אחד בכל עונה.
ב-16 בפברואר 2011 כיכב שפרד בתפקיד אורח בפרק ה-200 של סדרת הדרמה "רופאים" של ה-BBC.
שפרד שיחק בתפקיד סר נורמן קוונדיש במחזה "The Duck House" מאת דן פטרסון וקולין סוואש, לצדם של בן מילר ודיאנה ויקרס. ההצגה היא פארסה פוליטית המבוססת על שערורייה שהתרחשה בפרלמנט הבריטי בשנת 2009. המחזה הועלה באוקטובר 2013 בסיבוב הופעות בן חמישה שבועות, ואחר כך הועבר לתיאטרון וודוויל בלונדון והוצג שם באביב 2014.
ב-2017 הופיע שפרד בפרק "The Sins of Others" בסדרת הטלוויזיה "האב בראון" בתפקיד אדוארד ריס.
ב-25 במרץ 2017 כיכב שפרד בסדרה "חדר מיון" של ערוץ BBC1 בתפקיד ג'ונתן ברלינג בפרק "Five Days". באוגוסט 2018 חזר לגלם את הדמות בפרקים נוספים.
ביוגרפיה > חיים אישיים

ב-1980 התחתן שפרד עם מעצבת התלבושות אלכסנדרה ביירן. לבני הזוג יש ארבעה ילדים.
הערות שוליים

↑  "Bristol Old Vic | Coram Boy". 30 ביוני 2017. {{cite web}}:  (עזרה)
1 2  "The Duck House: MPs' expenses satire heads for West End". bbc.co.uk/news. BBC News. 16 בספטמבר 2013. נבדק ב-16 בספטמבר 2013. {{cite web}}:  (עזרה)
↑  "Political Comedy The Duck House Will Play London's Vaudeville; Cast Announced". playbill.com. Playbill. 16 בספטמבר 2013. אורכב מ-המקור ב-25 בספטמבר 2013. נבדק ב-20 בספטמבר 2013. {{cite web}}:  (עזרה)
| --- | --- |
בקרת זהויות :  BnF: cb14226829v (data)  GND: 1102399310  ISNI: 0000 0000 7840 9691  LCCN: no2012063134  MusicBrainz: f0813d21-4d2f-4b48-8dfa-9901889da318  NKC: pna2005261894  SUDOC: 060621443  VIAF: 69141840   WorldCat (עם VIAF): 69141840
סו הנדריקסון

| --- | --- |
אין תמונה חופשית
 לידה:  2 בדצמבר 1949 (בת 74) שיקגו, ארצות הברית 
 מדינה:  ארצות הברית 
 מקום מגורים:  גואנחה 
 השכלה:  Munster High School 
 פרסים והוקרה:  Women of Discovery - Sea Award (2005)  דוקטור לשם כבוד ממערכת האוניברסיטאות של אילינוי 
 
הטירנוזאורוס סו במוזיאון פילד להיסטוריה של הטבע, שיקגו
סוזן "סו" הנדריקסון (באנגלית Susan "Sue" Hendrickson; נולדה ב-2 בדצמבר 1949) היא פלאונטולוגית אמריקאית, הידועה בעיקר בזכות גילוי מאובני טירנוזאורוס רקס בדרום דקוטה ב-12 באוגוסט 1990. הנדריקסון גילתה את שלד הטירנוזאורוס הגדול ביותר בעולם ואחד מהשלמים ביותר. שלד זה כיום ידוע בכינוי "סו", כהוקרה על תרומתה לגילוי. הוא מוצג במוזיאון פילד להיסטוריה של הטבע אשר בשיקגו. היא גילתה מאובנים וממצאים ארכאולוגיים רבים נוספים.
שנים ראשונות

הנדריקסון נולדה באילינוי שבשיקגו, למארי ולי הנדריקסון; כשהייתה תינוקת משפחתה עברה לגור במנסטר, אינדיאנה, בה בילתה את שנות ילדותה ונעוריה. הנדריקסון היא הבכורה מבין שלושה ילדים, מלבדה יש עוד אחות ואח. אביה היה קניין מסילות ברזל (רכבת) מצליח, ואמה עבדה באמריקן איירליינס.
ב-1955 החלה הנדריקסון ללמוד בבית הספר הציבורי של מנסטר, ומוריה שיבחו את הישגיה בפני הוריה, והעידו עליה כי הייתה "תלמידה מצוינת וממושמעת". למרות זאת, בגיל 16, היא הצליחה לשכנע את הוריה שיאפשרו לה לעבור להתגורר עם דודתה בפלורידה, בה החלה ללמוד בבית הספר של פורט לודרדייל. כנערה הרפתקנית, החליטה הנדריקסון לעזוב גם את התיכון, ועברה מעיר לעיר עם בן זוגה, עדי שלבסוף החליטה להשתקע בקליפורניה. היא החלה לעבוד בעסק לאקווריום בבעלות שני שחיינים מקצוענים, וכמי שהייתה שחיינית מצוינת בעצמה, אשר בילדותה הייתה חלק מנבחרת השחייה, היא למדה במהירות לצלול והחלה לאסוף ולמכור דגים טרופיים לחנויות חיות ודגים בפלורידה קיז.
מלבד עיסוקה כצוללנית, בתקופות שונות במהלך השנה היא שימשה כדייגת, ועשתה עבודות התנדבות בחפירות פלאונטולוגיות. מאוחר יותר עברה לגור בסיאטל, עברה את מבחני הבגרות וקיבלה תעודת בגרות. היא שקלה להתחיל ללמוד ביולוגיה ימית באוניברסיטת וושינגטון, אך לאחר שנה בפלורידה החליטה לחזור לסיאטל ולהמשיך בקריירה של כצוללנית.
קריירה

ב-1963 הייתה הנדריקסון מוקפת חברים ומכרים מתחום הצלילה, ובאחד הימים הוזמנה להשתתף בצוות חילוץ של צוללים אשר נשלחו לחפש מאובנים באוקיינוס. מאוחר יותר העידה כי עבודה במחיצת ארכאולוגיים מצאה חן בעיניה.
באמצע שנות ה-80 היא ניסתה לעסוק בתחום כריית האבן ענבר בהרי הדומיניקי. היא הייתה מוכרת כאחת הספקיות הגדולות והבולטות של אבני ענבר עבור קהילת המדענים. היא מצאה שלושה מאובנים של פרפר בן למעלה מ-23 מיליון שנה, אשר מהווים מחצית מאוסף הפרפרים מאותו הסוג הכולל הקיים בעולם. למרות הישגיה, היא מצאה את העבודה מונוטונית, והעידה כי ניתן להשקיע חודשים שלמים בחיפושים באזור, ללא ממצאים. אף על פי החסרונות והאתגר שבעבודת החיפוש, היא המשיכה לחקור וללמוד אנטומולוגיה, והייתה למומחית בתחום.
היא הצטרפה לצוות חוקרים לצד קירבי סיבר, קרלוס מרטין ופטר לרסון. הקבוצה חקרה ותרה אחר שרידי לווייתני המזיפות מתקופת המיוקן. הנדריקסון עבדה עם הקבוצה במהלך מספר קייצים, ותגליותיה הרבות כללו, בין היתר, מאובנים של דולפינים, כרישים וכלבי ים מהתקופה. מאוחר יותר היא הצטרפה ללרסון לעבוד במוסד האקדמי למחקר הארכאולוגיה Black Hills Institute of Geological Research בדרום דקוטה.
ב-1992 היא הצטרפה לקבוצת ארכאולוגים שהוביל פרנקו גודי, ויצאה עמם למסעות צלילה, אשר המפורסמים בהם היו זה מסע בעקבות הרובע המלכותי של קלאופטרה והמסע בעקבות הצי האבוד של נפוליאון בקרב הנילוס.
ב-2005 גלמור מגזין העניק לה את פרס אשת השנה. בשנת 2010 ספרה "Hunt for the Past: My Life as an Explorer", בהוצאת New York, NY: Scholastic, Inc יצא לאור, ב-2008 דמותה ותרומותיה הוצגו בפרק "העז לחקור" (Dare to explore) של הנשיונל ג'יאוגרפיק.
הנדריקסון מתגוררת באי Guanaja אשר בקאריביים, היא חברה באגודת Paleontological Society, ב-Society for Historical וב-Society for Historical Archaeology. הוענק לה התואר דוקטור של כבוד מאוניברסיטת אילינוי אשר בשיקגו.